CELEX: 32006R0216
Language: lt
Date: 2006-02-08 00:00:00
Title: 2006 m. vasario 8 d.  Komisijos reglamentas (EB) Nr. 216/2006, iš dalies keičiantis reglamentą (EB) Nr. 2184/97 dėl tam tikrų prekių klasifikavimo Kombinuotojoje nomenklatūroje

9.2.2006   
            
            
               LT
            
            
               Europos Sąjungos oficialusis leidinys
            
            
               L 38/15
            
         KOMISIJOS REGLAMENTAS (EB) Nr. 216/2006
   2006 m. vasario 8 d.
   iš dalies keičiantis reglamentą (EB) Nr. 2184/97 dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Remiantis video konferencijų sistemos, sudarytos iš įvairių sudedamųjų dalių, įskaitant du diskelius su taikomąja programine įranga, klasifikavimu, nustatyta 1997 m. lapkričio 3 d. Komisijos reglamentu (EB) Nr. 2184/97 dėl tam tikrų prekių klasifikavimo Kombinuotojoje nomenklatūroje (2), video konferencijų sistema klasifikuotina nurodant KN kodą 8517 50 90, o du diskeliai su taikomąja programine įranga – KN kodą 8524 91 10. Kadangi nuo 2002 m. sausio 1 d. įsigaliojo Kombinuotosios nomenklatūros 85 skirsnio 6 pastabos pakeitimas ir atsižvelgiant į tai, kad 2004 m. spalio mėn. SS komitetas susitarė dėl šios pastabos aiškinimo, Reglamentas (EB) Nr. 2184/97 laikytinas neteisingu.
            
         
               (2)
            
            
               Todėl reikėtų atitinkamai iš dalies pakeisti Reglamentą (EB) Nr. 2184/97.
            
         
               (3)
            
            
               Šiame reglamente numatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 2184/97 priede pateiktos lentelės nurodytas 4 punktas keičiamas šio reglamento priede pateiktu tekstu.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2006 m. vasario 8 d.
      
         
            Komisijos vardu
         
         László KOVÁCS
         
            Komisijos narys
         
      
   
   
      (1)  OL L 256, 1987 9 7, p. 1. Reglamentas su paskutiniais pakeitimais, padarytais Reglamentu (EB) Nr. 2175/2005 (OL L 347, 2005 12 30, p. 9).
   
      (2)  OL L 299, 1997 11 4, p. 6.
   
      PRIEDAS
      
                  Prekės aprašymas
               
               
                  Klasifikacija
                  (KN kodas)
               
               
                  Pagrindas
               
            
                  1)
               
               
                  2)
               
               
                  3)
               
            
                  Mažmeninei prekybai skirtas rinkinys, sudarytas iš:
                  
                              —
                           
                           
                              garso įtaiso su telefono rageliu,
                           
                        
                              —
                           
                           
                              ryšių kortelės,
                           
                        
                              —
                           
                           
                              vaizdo kameros, kurią galima sujungti su automatinio duomenų apdorojimo mašina,
                           
                        
                              —
                           
                           
                              tinklo sujungimo įtaiso ir
                           
                        
                              —
                           
                           
                              dviejų diskelių su videotelefonijos taikomąja programine įranga.
                           
                        Naudojant šį komplektą automatinio duomenų apdorojimo mašina gali atlikti papildomą videotelefonijos funkciją.
               
               
                  8517 50 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei 8517, 8517 50 ir 8517 50 90 KN kodus atitinkančiais prekių aprašymais.
                  Šio rinkinio esminį požymį nulemia ryšių aparatas (garso įtaisas ir ryšių kortelė).